Յանիս Սուդրաբկալն

Յանիս Սուդրաբկալն, իսկական անուն՝ Արվիդ Կառլի Պեյնե, Սուդրաբկալնս, (Սուդրաբկալնս Արվիդ, մինչև 1925 թվականը՝ Պեյնե Արվիդ, ), լատվիացի խորհրդային բանաստեղծ։ Լատվիայի ժողովրդական բանաստեղծ (1947)։ Լատվիայի ԽՍՀ ԳԱ ակադեմիկոս (1973)։ Սոցիալիստական աշխատանքի հերոս (1974)։ ԽՄԿԿ անդամ 1951 թվականից։ Առաջին համաշխարհային պատերազմի մասնակից։

Գործունեություն 
Բանաստեղծությունների անդրանիկ ժողովածուն հրատարակվել է 1920 թվականին («Թևավոր Արմադա»)։ Հույզերի ու մտքի լարվածությամբ, ձևի հղկվածությամբ են աչքի ընկնում «Փոխակերպումներ» (1923), «Լապտերը քամու տակ» (1931) ժողովածուները։ «Տրուբադուրը ավանակի վրա» (1921), «Բաց մանուշակագույն ֆրակով ջենտլմենը» (1924), հումորիստական և երգիծական բանաստեղծությունների այլ ժողովածուներ լույս են տեսել Օլիվերետո ծածկանունով։ Նրա տաղանդը նոր բովանդակություն է դրսևորել «Եղբայրական ընտանիքում» (1947, ԽՍՀՄ պետական մրցանակ, 1948), «Եվս մեկ գարուն» (1964, Լատվ. ԽՍՀ պետական մրցանակ, 1965) ժողովածուներում, «Ծիծեռնակները վերադառնում են» (1951), «Գարնանային մտորումներ» (1964) քնարական մանրապատումների գրքերում։ Թարգմանվել է աշխարհի շատ լեզուներով։ ԽՍՀՄ 7-8 գումարումների Գերագույն խորհրդի դեպուտատ։

Մրցանակներ 
Պարգևատրվել է Լենինի 3 և 3 այլ շքանշաններով։

Ծանոթագրություններ 

Լատիշ բանաստեղծներ
Առաջին համաշխարհային պատերազմի մասնակիցներ
Գրական կեղծանուններով հայտնի հեղինակներ
ԽՄԿԿ անդամներ
20-րդ դարի բանաստեղծներ
Լատիշ գրողներ
Լատվիայի քաղաքական գործիչներ
Խորհրդային բանաստեղծներ
Բանաստեղծներ այբբենական կարգով
ԽՄԿԿ 23-րդ համագումարի պատվիրակներ
Լատիշ թարգմանիչներ